open-index/open-wikipedia-markdown huggingface dataset:
சூஜித் சிர்க்கார்

**சூஜித் சிர்க்கார்** (*Shoojit Sircar*) (பிறப்பு  ) ஒரு இந்தியத் திரைப்படத் தயாரிப்பாளரும், இயக்குநரும் ஆவார். இவர் பாலிவுட் படங்களில் பணியாற்றியதற்காக அறியப்படுகிறார். ஐந்து முறை பரிந்துரைக்கப்பட்டு மூன்று முறை தேசிய திரைப்பட விருதுகளையும், இரண்டு முறை பிலிம்பேர் விருதுகளையும் பெற்றுள்ளார்.

## திரைப்படங்கள்
சிர்க்கார் *யஹான்* (2005) என்ற போர் திரைப்படத்தின் மூலம் இயக்குநராக அறிமுகமானார். அதிக வசூல் செய்த விக்கி டோனர் (2012) என்ற காதல் நகைச்சுவைத் திரைப்படத்தின் மூலம் விமர்சன ரீதியான வெற்றியைப் பெற்றார். இப்படத்திற்காக இவர் முழுமையான பொழுதுபோக்கை வழங்கும் சிறந்த பிரபலமான படத்திற்கான தேசிய திரைப்பட விருதைப் பெற்றார். அதைத் தொடர்ந்து ஒரு வருடம் கழித்து மதராஸ் கஃபே (2013) என்ற அரசியல் அதிரடித் திரைப்படத்தை இயக்கினார்.

இவரது அடுத்த படமான *பிக்கு* (2015) வெளியானதும் பரவலான விமர்சனங்களைப் பெற்றது. மேலும் பாக்ஸ் ஆபிஸில் ஒரு பெரிய வெற்றியானது. இப்படம் இவருக்கு சிறந்த படத்திற்கான (விமர்சகர்கள்) பிலிம்பேர் விருதைப் பெற்றுத் தந்தது. பின்னர் தனது சொந்த தயாரிப்பான சட்டம் தொடர்பான *பிங்க்* (2016) என்ற அதிரடித் திரைப்படம் பிற சமூகப் பிரச்சினைகள் குறித்த சிறந்த படத்திற்கான தேசிய திரைப்பட விருதை வென்றது. பின்னர் *அக்டோபர்* (2018) என்ற திரைப்படத்தையும், அமேசான் பிரைம் வீடியோவில் வெளியான *குலாபோ சிதாபோ* (2020) என்ற நகைச்சுவைத் திரைப்படத்தையும் இயக்கி தயாரித்தார். 2021 ஆம் ஆண்டில் *சர்தார் உதாம்* என்ற வாழ்க்கை வரலாற்றுத் திரைப்படத்தில் மேலும் முக்கியத்துவம் பெற்றார். இது பரவலான விமர்சனங்களைப் பெற்றது. இவர், *ரைசிங் சன் பிலிம்ஸ்* என்ற திரைப்படத் தயாரிப்பு நிறுவனத்தின் இணை நிறுவனரும் ஆவார்.

## இளமை வாழ்க்கை
சர்கார் இந்தியாவின் மேற்கு வங்காள மாநிலத்திலுள்ள கொல்கத்தாவில் ஒரு வங்காளக் குடும்பத்தில் பிறந்தார். 1985 ஆம் ஆண்டு பராக்பூர் விமானப்படையின் கேந்திரிய வித்யாலயாவில் தனது பள்ளிப் படிப்பை முடித்தார். மேலும் தில்லி பல்கலைக்கழகத்தின் சாகித் பகத் சிங் கல்லூரியில் இளங்கலை வணிகவியல் பட்டம் பெற்றார். சர்கார் 2004 ஆம் ஆண்டு தனது பெற்றோர் இருவரையும் இழந்தார்; இவரின் தந்தை புற்றுநோயாலும், தாயார் மூளை பக்கவாதத்தாலும் இறந்தனர்.

தனது ஆரம்ப ஆண்டுகளில், டெல்லியில் உள்ள லீ மெரிடியன் ஹோட்டலில் கணக்காளராகவும், விளம்பரத் துறையிலும் பணியாற்றியுள்ளார். தில்லியில் நடந்த இந்திய சர்வதேச திரைப்பட விழாவில் கலந்து கொண்ட பின்னர்  திரைப்படங்களின் மீது தனது ஆர்வத்தை வளர்த்துக் கொண்டார். அமெரிக்க ஆவணப்படமான *டியர் அமெரிக்கா: லெட்டர்ஸ் ஹோம் ஃப்ரம் வியட்நாம்* மற்றும் சத்யஜித் ராயின் *[[பதேர் பாஞ்சாலி]]* ஆகிய இரண்டு படங்களும் தனது திரைவாழ்க்கையைத் தொடங்கத் தூண்டுதலாக அமைந்ததாக குறிப்பிடுகிறார். 1990 களின் முற்பகுதியில், சர்கார் *ஆக்ட் ஒன்* என்ற நாடகக் குழுவை உருவாக்கினார். அதில் மனோஜ் பாஜ்பாய், பியூஷ் மிஸ்ரா மற்றும் ஆஷிஷ் வித்யார்த்தி ஆகியோர் குழு உறுப்பினர்களாக இருந்தனர்.

## குடும்பம்
சர்கார், ஜூமா என்பவரை மணந்தார். இவர்களுக்கு கோய்னா மற்றும் அனன்யா என்ற இரண்டு மகள்கள் பிறந்தனர். சர்கார் ஒரு கால்பந்து ஆர்வலரும் ஆவார். ஆல் ஸ்டார்ஸ் என்ற கால்பந்து சங்கத்தின் ஒரு உறுப்பினராக இருக்கிறார். இது தொண்டு பணிகளுக்காக பணம் திரட்டும் ஒரு பிரபல கால்பந்து சங்கமாகும்.

## மேற்கோள்கள்

## வெளி இணைப்புகள்

* 

பகுப்பு:1960கள் பிறப்புகள்
பகுப்பு:இந்தித் திரைப்பட இயக்குநர்கள்
பகுப்பு:வாழும் மக்கள்
ஆப்பிள் மியூசிக்

**ஆப்பிள் மியூசிக்** என்பது ஆப்பிள் நிறுவனத்தால் வழங்கப்படும் ஒரு இசை ஊடக ஓடை சேவையாகும். இச்சேவை சூன் 8, 2015இல் அறிவிக்கப்பட்டும், சூன் 30, 2015இல் இருந்து 100 நாடுகளில் தொடங்கப்பட்டது.

## குறிப்புகள்

## மேற்கோள்கள்

பகுப்பு:ஆப்பிள் நிறுவனத் தயாரிப்புகள்
பகுப்பு:இசை ஊடக ஓடை சேவைகள்
பகுப்பு:ஐஓஎஸ் மென்பொருட்கள்
துளசி (தொலைக்காட்சித் தொடர்)

**துளசி** என்பது சன் தொலைக்காட்சியில் சூன் 1, 2026 முதல் திங்கள் முதல் சனிக்கிழமை வரை பகல் 12:00 மணிக்கு ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரில் வர்ஷினி அர்சா, காயத்ரி ராஜ், வசந்குமார் மற்றும் ராஜ்குமார் மானோகரன் ஆகியோர் முதன்மைக் கதாபாத்திரத்தில்

## வெளி இணைப்புகள்

## சர்வதேச ஒளிபரப்பு
* இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
* இந்த தொடரின் அத்தியாயங்கள் விஷன் டைம் என்ற யூடியூப் அலைவரிசை மற்றும் சன் நெக்ட்ஸ் என்ற இணைய மூலமாகவும் எப்பொழுது பார்க்கமுடியும்.

இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் இந்த தொடர் திங்கள் முதல் வெள்ளி வரை மலை 06:30 மணிக்கு சிங்களம் உபதலைப்புடன் ஒளிபரப்பாகிறது.

பகுப்பு:சன் தொலைக்காட்சி நிகழ்ச்சிகள்
சோடியம் அறுகுளோரோபிளாட்டினேட்டு

**சோடியம் அறுகுளோரோபிளாட்டினேட்டு** (*Sodium hexachloroplatinate*) என்பது Na2[PtCl6] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். சோடியம் எக்சாகுளோரோபிளாட்டினேட்டு என்ற பெயராலும் இச்சேர்மம் அழைக்கப்படுகிறது. குளோரோபிளாட்டினிக்கு அமிலத்தின் சோடியம் உப்பு என்று இச்சேர்மம் வகைப்படுத்தப்படுகிறது. சோடியம் நேர்மின் அயனியும் அறுகுளோரோபிளாட்டினேட்டு எதிர்மின் அயனியும் சேர்ந்து சோடியம் அறுகுளோரோபிளாட்டினேட்டு உருவாகிறது. காக்சு மற்றும் பீட்டர் விளக்கியது போல, மஞ்சள் நிறத்தில் இருக்கும் நீரற்ற சோடியம் அறுகுளோரோபிளாட்டினேட்டு  ஈரப்பதமான காற்றில் சேமிக்கப்படும் போது ஆரஞ்சு நிற அறுநீரேற்றை உருவாக்குகிறது. பிந்தையதை 110 °செல்சியசு வெப்பநிலைக்கு சூடாக்கும் போது நீர்நீக்கம் செய்யலாம். 

பிளாட்டினம்-195 அணுக்கரு காந்த ஒத்திசைவு நிறமாலையியல் ஆய்வில் மிகவும் பொதுவான வேதியியல் மாற்றக் குறிப்பாக இந்தச் சேர்மம் பயன்படுத்தப்படுகிறது. இதனுடன் தொடர்புடைய கரைசலில் உள்ள பிற பிளாட்டினம் இனங்களின் மாற்றங்கள் பதிவாகின்றன.

## தயாரிப்பு
பிளாட்டினம் ஒருங்கிணைவுச் சேர்மங்களைத் தயாரிக்கையில் சோடியம் அறுகுளோரோபிளாட்டினேட்டு ஓர் இடைநிலைப் பொருளாகப் பெறப்படுகிறது. பெரும்பாலும் இராச திராவகத்தில் பிளாட்டினத்தைக் கரைப்பதில் தொடங்கும் வினை அறுகுளோரோபிளாட்டினிக் அமிலத்தைக் கொடுக்கிறது. பின்னர் இது சோடியம் குளோரைடுடன் வினைபுரிந்து ஆவியாகி, உப்பை விட்டுவிட்டு சோடியம் அறுகுளோரோபிளாட்டினேட்டு சேர்மத்தைக் கொடுக்கிறது.

:Pt + 4 HNO3 + 6 HCl → H2[PtCl6] + 4 NO2 + 4 H2O
:H2[PtCl6] + 2 NaCl → Na2[PtCl6] + 2 HCl

## வினைகள்
சோடியம் அறுகுளோரோபிளாட்டினேட்டு சேர்மத்தை அம்மோனியம் உப்பாக மாற்றுவதன் மூலமும், அதைத் தொடர்ந்து வெப்பச் சிதைவு மூலமும் பிளாட்டினம் உலோகமாக மாற்றலாம். இதனால் ஆய்வக எச்சங்களிலிருந்து பிளாட்டினம் உலோகத்தை மீட்டெடுக்க முடியும்.

:Na2[PtCl6] + 2 NH4Cl → (NH4)2[PtCl6] + 2 NaCl
:3 (NH4)2[PtCl6] → 3 Pt + 2 N2 + 2 NH4Cl + 16 HCl

சோடியம் ஐதராக்சைடு போன்ற ஒரு காரத்துடன் வினைபுரிந்து [Pt(OH)6]−2 அயனியை உருவாக்குகிறது.

## பயன்பாடுகள்
D2O கரைப்பானில் உள்ள சோடியம் அறுகுளோரோபிளாட்டினேட்டின் 1.2 மோலார் கரைசல், 195Pt அணுக்கரு காந்த ஒத்திசைவு நிறமாலையியலில் வேதியியல் மாற்றங்களுக்கு பொதுவாகத் தேர்ந்தெடுக்கப்படும் குறிப்பு சேர்மமாகும். இந்த உப்பு மற்ற பிளாட்டினம் சேர்மங்களுடன் ஒப்பிடும்போது குறைந்த விலையில் வணிக ரீதியாகக் கிடைப்பதால் தேர்ந்தெடுக்கப்படுகிறது. மேலும் இது அதிக கரைதிறனைக் கொண்டிருப்பதால் நிறமாலையை விரைவாகப் பெறவும் உதவுகிறது.

## மேற்கோள்கள்


பகுப்பு:பிளாட்டினம் சேர்மங்கள்
பகுப்பு:சோடியம் சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
பகுப்பு:அறுகுளோரோபிளாட்டினேட்டுகள்
இருமலர்கள் (தொலைக்காட்சித் தொடர்)

**இருமலர்கள்** என்பது சன் தொலைக்காட்சியில் 13 ஏப்ரல் 2026 திங்கள் முதல் சனிக்கிழமை வரை இரவு
7:30 மணிக்கு ஒளிபரப்பட்ட தொலைக்காட்சி நாடகத் தொடர் ஆகும்.

## நடிகர்கள்
### முதன்மை கதாபாத்திரம்
* ஹிமாபிந்து - வேதநாயகி தமிழரசன் *புவியரசு* 
* சந்தோஷ் - புவியரசு 
* ஜீவிதா - தீபா பிரபாகர்
* அருண் ராஜன்  - முத்துவேல் மோகன்

### துளசி குடும்பத்தினர்
* அரவிஷ் - முத்துமாணிக்கம் (தந்தை)  
* வனஜா - பத்மா முத்துமாணிக்கம் (சித்தி)
* ரிச்சர்ட் ஜோஸ் - மோகன் முத்துமாணிக்கம் (சகோதரன், கல்யாணியின் கணவன்)
* மீரா கிருஷ்ணன் - பாட்டி

## மேற்கோள்கள்
இண்டியம் காலியம் அலுமினியம் நைட்ரைடு

**இண்டியம் காலியம் அலுமினியம் நைட்ரைடு** (*Indium gallium aluminium nitride*) என்பது InGaAlN, AlInGaN என்ற வாய்பாடுகளால் விவரிக்கப்படும் ஒரு கனிம வேதியியல் சேர்மமாகும்.  காலியம் நைட்ரசன் அடிப்படையிலான இச்சேர்மம் ஒரு குறை கடத்தியாகும். பொதுவாக உலோக-கரிம வேதியியல் நீராவி படிவு  போன்ற படிக வளர்ச்சி முறைகளால் தயாரிக்கப்படுகிறது. இந்த வேதிப் பொருள் சீரொளி டையோடுகள் மற்றும் ஒளியியல் நிறமாலையின் புற ஊதா நிறமாலையில் பச்சை பகுதிகள் வரை அலைநீளங்களைக் கொண்ட ஒளி உமிழ் இருமுனையங்கள் உள்ளிட்ட சிறப்பு ஒளியியல்-மின்னணுவியல் பயன்பாடுகளுக்குப் பயன்படுத்தப்படுகிறது.

## மேற்கோள்கள்


பகுப்பு:இண்டியம் சேர்மங்கள்
பகுப்பு:காலியம் சேர்மங்கள்
பகுப்பு:அலுமினியம் சேர்மங்கள்
பகுப்பு:நைட்ரைடுகள்
பகுப்பு:குறைக்கடத்திகள்
ஜி. அனந்தகிருஷ்ணா

**க. ரெங்கசாமி** (*G. Ananthakrishna*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் பெருபேட்டினைச் சேர்ந்தவர். அனந்தகிருஷ்ணா இளநிலை அறிவியல், இளங்கலைச் சட்டப் படிப்புகளை முடித்துள்ளார். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பூந்தமல்லி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1943 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
தியூட்டிரியமேற்ற பென்சீன்

**தியூட்டிரியமேற்ற பென்சீன்** (*Deuterated benzene*) என்பது C62H6 அல்லது C6D6 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். பென்சீன் சேர்மத்தின் ஓரிடத்துமாறி என்று தியூட்ரியமேற்ற பென்சீன் வரையறுக்கப்படுகிறது. பென்சீனில் இடம்பெற்றுள்ள 
ஐதரசனுக்கு ("H") பதிலாக தியூட்ரியமேற்ற பென்சீனில் தியூட்டிரியம் ("D") பதிலீடு செய்யப்பட்டுள்ளது. 

## பண்புகள்

தியூட்டிரியமேற்ற பென்சீனின் பண்புகள் சாதாரண பென்சீனின் பண்புகளைப் போலவே இருக்கின்றன.  இருப்பினும், புரோட்டியத்துடன் ஒப்பிடும்போது தியூட்டிரியத்தின் அதிகரித்த அணு எடை, C6D6 சேர்மத்தின் உருகுநிலையானது, தியூட்டிரியமேற்றம்  அல்லாத ஒப்புமைகளை விட சுமார் 1.3 °செல்சியசு வெப்பநிலை அதிகமாக உள்ளது என்பதைக் குறிக்கிறது. இருப்பினும், இரண்டு சேர்மங்களின் கொதிநிலைகளும் ஒன்றே (80 °செ) ஆகும்.

## பயன்பாடுகள்

அணுக்கரு காந்த ஒத்திசைவு நிறமாலையியல் ஆய்வில் பொதுவாகப் பயன்படுத்தப்படும் ஒரு கரைப்பான் தியூட்டிரியமேற்ற பென்சீன் ஆகும். மலிவான தியூட்டிரியமேற்ற குளோரோஃபார்முடன் பெரும்பாலும் வினைபுரியும் கரிம உலோக சேர்மங்களின் நிறமாலைகளை எடுக்க இச்சேர்மம்  பரவலாகப் பயன்படுத்தப்படுகிறது.

தியூட்டிரியமேற்ற பீனைல் குழுவைக் கொண்ட மூலக்கூறுகளின் தயாரிதியூட்டிரியமேற்ற பென்சீன்  இதன் ஒப்புமையின் அனைத்து வினைகளுக்கும் இயல்பாக உட்படும். ஆனால் இயக்க ஓரிடத்தான் விளைவு காரணமாக சற்று மெதுவாக வினை நிகழும். உதாரணமாக, தேவைப்பட்டால், தியூட்டிரியமேற்ற பென்சாயிக்கு அமிலத்தின் தயாரிப்பில் தியூட்டிரியமேற்ற பென்சீனைப்  பயன்படுத்தலாம்:

தியூட்டிரியமேற்ற பீனைல் (C6D5) குழுவைத் தாங்கிய பல எளிய ஒற்றை-பதிலீட்டு அரோமாட்டிக்கு சேர்மங்கள் வணிக ரீதியாக விற்கப்படுகின்றன. எடுத்துக்காட்டாக அனிலின், அசிட்டோபீனோன், நைட்ரோபென்சீன், புரோமோபென்சீன் மற்றும் பல.

## மேற்கோள்கள்

பகுப்பு:பென்சீன்
பகுப்பு:தியூட்டிரியமேற்றக் கரைப்பான்கள்
பகுப்பு:கரிமச் சேர்மங்கள்
அலுமினாக்சேன்

**அலுமினாக்சேன்கள்** (*Aluminoxane*) என்பவை [RAlO]m[R2AlO0.5]n[R2AlOH]o என்ற பொது மூலக்கூற்று வாய்ப்பாட்டால் விவரிக்கப்படும் கரிம-அலுமினியச் சேர்மங்கள் ஆகும். இங்கு R = கரிம மாற்றீடு. இச்சேர்மங்களில் பின்வரும் கட்டமைப்பு விதிகள் பொருந்தும்: Al என்பது நான்முகியாகவும்  O என்பது மூன்று-ஒருங்கிணைவுகளும் கொண்டிருக்கும்.

ஆல்க்கீன்களின் பலபடியாக்கலில் மெத்திலலுமினாக்சேன் பரவலாகப் பயன்படுத்தப்படுகிறது. இந்தச் சேர்மங்கள் பொதுவாக டிரையல்கைலலுமினியம் சேர்மங்களின் பகுதி நீராற்பகுப்பு மூலம் பெறப்படுகின்றன. சீக்லர்-நட்டா வினையூக்கி போன்ற வினையூக்கி ஓலிபின் பலபடியாக்கல் வினைக்கான செயலூக்கிகளாக அலுமினாக்சேன்கள் செயல்படுகின்றன. இந்த அசுத்தங்களுக்கு உணர்திறன் கொண்ட வினைகளில் அசுத்தங்களை (எ.கா. நீர்) அகற்றும் செயல்பாட்டையும் இவை செய்கின்றன. வெள்ளை திடப்பொருட்களாகத் தோன்றும் அலுமினாக்சேன் கரைசல்களாகக் காணப்படுகின்றன.

## மேற்கோள்கள்

பகுப்பு:அலுமினியம் சேர்மங்கள்
பகுப்பு:கரிம உலோக சேர்மங்கள்
பகுப்பு:ஒருங்கிணைவுச் சேர்மங்கள்
ஆர். இராசமாணிக்கம்

**ஆர். இராசமாணிக்கம்** (*R. Rajamanickam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் அரூர் பகுதியினைச் சேர்ந்தவர். ஐந்தாம் வகுப்பு வரை பள்ளிக் கல்வியினை முடித்த இராசமாணிக்கம் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு

## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1943 பிறப்புகள்
கு. பா. பழனியப்பன்

**கு. பா. பழனியப்பன்** என்கிற மணி (*K. P. Palaniappan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் சண்முகபுரம் கிழக்குப் பகுதியினைச் சேர்ந்தவர். பழனியப்பன் விழுப்புரம் நகராட்சி உயர்நிலைப் பள்ளியில் பள்ளிக் கல்வியினையும், காஞ்சிபுரம் பச்சையப்பன் கல்லூரியில் இளநிலை அறிவியல் படிப்பினையும், சென்னை சட்டக் கல்லூரியில் இளங்கலைச் சட்டப் படிப்பினையும் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விழுப்புரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:1946 பிறப்புகள்
தியூட்டிரியமேற்ற கரைப்பான்

**தியூட்டிரியமேற்ற கரைப்பான்கள்** (*Deuterated solvent*) என்பவை பென்சீன் சேர்மத்திலுள்ள ஒன்று அல்லது அதற்கு மேற்பட்ட ஐதரசன் அணுக்கள் தியூட்டிரியம் அணுக்களால் மாற்றப்படும் சேர்மங்களின் ஒரு குழுவாகும்.

பொதுவான கரைப்பான்களின் இந்த ஓரிடத்துமாறிகள் பெரும்பாலும் அணுக்கரு காந்த அதிர்வு நிறமாலையில் பயன்படுத்தப்படுகின்றன.

## எடுத்துக்காட்டுகள்
* கன நீர்
* தியூட்டிரியமேற்ற அசிட்டோன்
* தியூட்டிரியமேற்ற பென்சீன்
* தியூட்டிரியமேற்ற குளோரோஃபார்ம்
* தியூட்டிரியமேற்ற இருகுளோரோமெத்தேன்
* தியூட்டிரியமேற்ற இருமெத்தில்பார்மமைடு
* தியூட்டிரியமேற்ற இருமெத்தில் சல்பாக்சைடு
* தியூட்டிரியமேற்ற எத்தனால் 
* தியூட்டிரியமேற்ற மெத்தனால் 
* தியூட்டிரியமேற்ற டெட்ரா ஐதரோ பியூரான்

## மேற்கோள்கள்

பகுப்பு:தியூட்டிரியமேற்றக் கரைப்பான்கள்
தியூட்டிரியமேற்ற இருகுளோரோமெத்தேன்

**தியூட்டிரியமேற்ற இருகுளோரோமெத்தேன்** (*Deuterated dichloromethane*) என்பது  CD2Cl2 அல்லது C2H2Cl2 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். இருகுளோரோமெத்தேனின் ஓரிடத்துமாறியாக இச்சேர்மம் வகைப்படுத்தப்படுகிறது. பென்சீன் வளையத்தில் இடம்பெற்றுள்ள ஐதரசன் அணுக்களுக்குப் பதிலாக இங்கு தியூட்டிரியம் அணுக்கள் இடம்பெற்றுள்ளன. தியூட்டிரியமேற்ற குளோரோஃபார்முடன் ஒப்பிடும்போது இச்சேர்மம் விலை உயர்ந்தது என்பதால், தியூட்டிரியமேற்ற இருகுளோரோமெத்தேன் அணுக்கரு காந்த நிறமாலையியலில் பொதுவாகப் பயன்படுத்தப்படும் கரைப்பான் அல்ல.

## மேற்கோள்கள்

பகுப்பு:தியூட்டிரியமேற்றக் கரைப்பான்கள்
மாலி மாதவன் நாயர்

**மாலி மாதவன் நாயர்** (*Mali Madhavan Nair*) என்று பிரபலமாக அறியப்பட்ட **வி. மாதவன் நாயர்** (1914–1994) ஒரு இந்திய வழக்கறிஞரும், பத்திரிகையாளரும், விளையாட்டு வீரரும், இசைக்கலைஞரும், கதகளி நாடக ஆசிரியரும், மேடை நாடக ஆசிரியரும், பத்திரிக்கை ஆசிரியரும் ஆவார். இவர், வானொலி ஒலிபரப்பில் முன்னோடியாகவும் இருந்தார். *தி ஃப்ரீ பிரஸ் ஜர்னல்* இதழின் ஆசிரியர் குழு உறுப்பினர், தேசிய புத்தக அறக்கட்டளையின் ஆசிரியர், அனைத்திந்திய வானொலியின் நிலைய இயக்குநர், திருவிதாங்கூர் தேவசம் அமைப்பின் கலாச்சார விவகார இயக்குநர் மற்றும் கேரள நிர்மிதி கேந்திரத்தின் தலைமை ஆசிரியர் உள்ளிட்ட பல்வேறு பதவிகளை இவர் வகித்துள்ளார். ஒரு பத்திரிகையாளராக, தி இந்து, தி ஸ்டேட்ஸ்மேன் போன்ற பல்வேறு ஆங்கில வெளியீடுகளிலும், மாத்ருபூமி போன்ற மலையாள இதழ்களிலும் கலை, இலக்கியம், இந்திய கட்டிடக்கலை மற்றும் விளையாட்டு குறித்து எழுதியுள்ளார்.

இவர் " **மாலி** " என்ற புனைப்பெயரில் குழந்தைகள் புத்தகங்களை எழுதி மிகவும் பிரபலமானவர்.

## ஆரம்பகால வாழ்க்கை.
மாலி, 6 டிசம்பர் 1914 அன்று திருவனந்தபுரத்தில் டி. கே. வேலுப்பிள்ளை மற்றும் பகவதியம்மள் ஆகியோருக்கு மகனாகப் பிறந்தார். சதாசிய திலகன் என்றும் அழைக்கப்படும் இவரின் தந்தை திருவிதாங்கூர் சட்டமன்றத்தின் முதல் தேர்ந்தெடுக்கப்பட்ட துணை சபாநாயகர், திருவனந்தபுரம் சட்டக் கல்லூரியின் ஓய்வு பெற்ற பேராசிரியர் மற்றும் கேரளப் பல்கலைக்கழகம் மற்றும் சென்னைப் பல்கலைக்கழகம் ஆகியவற்றின் ஆட்சிக்குழு உறுப்பினர் என இருந்துள்ளார். இளம் வயதிலேயே மாலி ஒரு சிறந்த டென்னிசு வீரராக இருந்தார்.

## கதகளி நாடக ஆசிரியராக தொழில் வாழ்க்கை
*கர்ணசபதம்*, எனற இவரது படைப்பு 20 ஆம் நூற்றாண்டில் எழுதப்பட்ட மிகவும் வெற்றிகரமான கதக்களி நாடகமாகும். இது 5000 க்கும் மேற்பட்ட மேடை நிகழ்ச்சிகளைக் கண்டுள்ளது. நாடகத்தின் அனைத்து பாடல்களுக்கும் மாலியே எழுதி இசையமைத்திருந்தார். இதை முதன்முதலில் மேடையில் வைக்கம் தங்கப்பன் பிள்ளை பாடினார்.

## குழந்தை எழுத்தாளர்
குழந்தைகளுக்காக சுமார் ஐம்பது புத்தகங்கள் மற்றும் சிறுகதைகளை எழுதியுள்ளார். குழந்தைகளுக்கான மாலிகா என்ற இதழின் ஆசிரியராகவும் இருந்தார். குழந்தைகளுக்கான மகாபாரதம் மற்றும் இராமாயணத்தை இவர் மீண்டும் எழுதினார். இவரது *சர்க்கஸ்* மற்றும் *போராட்டம்* ஆகிய இரண்டும் கேரள அரசின் பள்ளிக்கல்வித் துறையில் 7 - ஆம் வகுப்பு பாடத்திட்டத்திற்கான நிலையான வாசிப்பாக இருந்தன.

## இறப்பு
பல்வேறு நோய்களால் பாதிக்கப்பட்ட மாலி, ஜூலை 2,1994 அன்று தனது 79 வயதில் திருவனந்தபுரத்தில் காலமானார். இவரது உடல் முழு அரசு மரியாதைகளுடன் தகனம் செய்யப்பட்டது.

## மேற்கோள்கள்

பகுப்பு:மலையாள எழுத்தாளர்கள்
பகுப்பு:1994 இறப்புகள்
பகுப்பு:1914 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
தியூட்டிரியமேற்ற இருமெத்தில்பார்மமைடு

**தியூட்டிரியமேற்ற இருமெத்தில்பார்மமைடு** (*Deuterated dimethylformamide*) என்பது  C32H7NO அல்லது C3D7NO என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். தியூட்டிரியமேற்ற டைமெத்தில்பார்மமைடு என்ற பெயராலும் இச்சேர்மம் அறியப்படுகிறது. இருமெத்தில்பார்மமைடு சேர்மத்தின் ஓரிடத்துமாறியாக இச்சேர்மம் வகைப்படுத்தப்படுகிறது. பென்சீன் வளையத்தில் இடம்பெற்றுள்ள ஐதரசன் அணுக்களுக்குப் பதிலாக இங்கு தியூட்டிரியம் அணுக்கள் இடம்பெற்றுள்ளன. தியூட்டிரியமேற்ற இருமெத்தில்பார்மமைடு சேர்மம்  அணுக்கரு காந்த நிறமாலையியலில் பொதுவாகப் பயன்படுத்தப்படும் கரைப்பான் அல்ல.

## மேற்கோள்கள்

பகுப்பு:தியூட்டிரியமேற்றக் கரைப்பான்கள்
வைக்கம் பத்மநாப பிள்ளை

thumb|வைக்கம் பத்மநாப பிள்ளை
**வைக்கம் பத்மநாப பிள்ளை** (*Vaikom Padmanabha Pillai*) (1767–1809) திருவிதாங்கூர் இராச்சியத்தின் (இப்போதைய கேரளம்) நாயர் படையணித் தலைவர் ஆவார். 1808-இல் திருவிதாங்கூரில் ஆங்கிலேயர்களின் கட்டுப்பாட்டிற்கு எதிரான கிளர்ச்சிக்கு இவர் தலைமை தாங்கினார். கிளர்ச்சியில் பங்கு வகித்ததற்காக 1809இல் கைது செய்யப்பட்டு தூக்கிலிடப்பட்டார்.

## வாழ்க்கை
பத்மநாப பிள்ளை, திருவிதாங்கூர் சமஸ்தானத்தில் பிறந்தார். 1789 ஆம் ஆண்டில் திப்பு சுல்தான் திருவிதாங்கூரின் மீது படையெடுத்தபோது இவர் திருவிதாங்கூர் நாயர் படைப்பிரிவில் பணியாற்றி வந்தார். திப்பு சுல்தானால் நெடும்கோட்டை தாக்கப்பட்டபோது மைசூர் இராணுவத்தை இவரது தலைமையிலான 20 பேர் கொண்ட ஒரு சிறிய குழு பதுங்கியிருந்து தாக்கியது. ஏப்ரல் 1790 இல் நடந்த இரண்டாவது போரின் போது திருவிதாங்கூர் இராணுவம் திப்பு சுல்தானை தோற்கடித்ததிலும் இவர் முக்கியப் பங்கு வகித்தார். திப்பு, அலுவாவிலுள்ள பாரதப்புழா ஆற்றங்கரையை அடைந்து அங்கு முகாமிட்டார். வைக்கம் பத்மநாப பிள்ளை  தலைமையிலான ஒரு சிறிய குழு மேல்நோக்கிச் சென்று பூதத்தாங்கெட்டுவில் ஒரு அணையின் சுவர்களை உடைத்தது. இதனால் திப்பு சுல்தானின் இராணுவத்தின் அனைத்து வெடிமருந்துகளும் துப்பாக்கிகளும் ஈரமாகி செயலற்றதாகிவிட்டன. இதற்குப் பிறகு திருவிதாங்கூர் மகாராஜாவின் படையில் இராணுவ ஜெனரலாக பதவி உயர்வு பெற்று பணியாற்றினார்.

வேலுத்தம்பி தளவாய் பிரித்தானிய கிழக்கிந்திய நிறுவனத்திற்கு எதிராக கிளர்ச்சி செய்தபோது, பத்மநாப பிள்ளை அவரது ராணுவத் தலைவராக இருந்தார். பத்மநாப பிள்ளை மற்றும் செம்பில் வலிய ஆராயன் ஆகியோரின் கீழ் சுதந்திர போராட்ட வீரர்கள் இணைந்து 1808 டிசம்பரில் பூஞ்சிக்கரை எனும்  இடத்தில் (இப்போது, போல்காட்டி அரண்மனை) பிரித்தானிய அதிகாரி கர்னல் மக்காலேயைத் தாக்கினர். இப்போரில் பத்மநாப பிள்ளை ஆங்கிலேயர்களால் பிடிக்கப்பட்டு, சில நாட்களுக்குப் பிறகு 1809-இல் வைக்கமில் உள்ள திருவேலி குன்னுவில் ஒரு பொது இடத்தில் தூக்கிலிடப்பட்டார்.

## மேற்கோள்கள்

## வெளி இணைப்புகள்
*The Hindu article on Vaikom Padmanabha Pillai

பகுப்பு:1767 பிறப்புகள்
பகுப்பு:மலையாள மக்கள்
பகுப்பு:1809 இறப்புகள்
ஜாக் (குரங்கு)

**ஜாக்** (இறப்பு 1890) என்பது தென்னாப்பிரிக்காவில்  ரயில்வே  சமிக்ஞையாளராக இருந்த ஊனமுற்றவரான ஜேம்ஸ் வைட் என்பவரின் உதவியாளராக இருந்த ஒரு சாக்மா பபூன் வகைக் குரங்கு ஆகும். 

## வாழ்க்கை வரலாறு
தென்னாப்பிரிகாவின் கேப் டவுன்-போர்ட் எலிசபெத் இரயில்வே சேவையில் பணிபுரிந்த இரண்டு கால்கள் ஊனமுற்ற சமிக்ஞையாளராக (சிக்னல்மேன்) இருந்த ஜேம்ஸ் வைட் என்பவரின் செல்லப்பிள்ளையாகவும் உதவியாளராகவும் ஜாக் என்ற  குரங்கு இருந்தது. ஓடும் இரயிலில் பெட்டி விட்டு பெட்டி தாவுவதில் வல்லவர் என்பதால் ஜேம்ஸ் "ஜம்பர்" என்று செல்லமாக அழைக்கப்பட்டார். அப்படி தாவும்போது ஏற்பட்ட ஒரு விபத்தில் அவர் கீழே விழுந்து முழங்காலுக்குக் கீழே தனது இரண்டு கால்களையும் இழந்தார்.  கட்டையால் ஆன செயற்கை கால்களுடன் இரயில்வேயில் பணிபுரிந்து கொண்டுருந்தார். ஒரு நாள் சந்தைக்குச் சென்றிருந்தபோது பபூன் வகை குரங்கு ஒன்று வண்டியை இழுத்துச் செல்வதையும் வேறு வேலைகள் செய்வதையும் கண்டார். தன் சர்க்கர நாற்காலியைத் தள்ளுவதற்கும் தனக்கு பணிகளில் உதவும் என்பதற்காகவும்  1881 ஆம் ஆண்டில் ஜாக்கை அதன் உரிமையாளரிடம் இருந்து வாங்கிவந்தார். தனது சக்கர நாற்காலியைத் தள்ளவும், தன் மேற்பார்வையின் கீழ் இரயில்வே சிக்னல்களை இயக்கவும் அதற்குப் பயிற்சி அளித்தார்.

போர்ட் எலிசபெத்துக்கு அருகிலுள்ள உய்டென்ஹேஜில் இரயில்வே சிக்னல்களை ஒரு பபூன் குரங்கு இயக்கிவந்ததை கண்டு யாரோ ஒருவர் புகார் தெரிவித்ததை அடுத்து, அதிகாரப்பூர்வ விசாரணை தொடங்கியது. 

ஆய்வுக்கு வந்த அதிகாரிகள், ஜாக்கின் வேலைத் திறனைக் கண்டு அதிசயத்தனர். பின்னர் அதை அதிகாரப்பூர்வமாக பணியமர்த்த முடிவு செய்தனர். அதற்கு ஒரு நாளைக்கு இருபது செண்ட் சம்பளமும், வாரத்திற்கு அரை பாட்டில் பீயரும் வழங்கப்பட்டது. ரயில்வே நிறுவனத்தில் பணிபுரிந்த ஒன்பது ஆண்டுகளில், ஜாக் ஒரு தவறு கூட செய்ததில்லை என்பது பரவலாகப் பேசப்படுகிறது.  

ஜாக் 1890 இல் காசநோயால் இறந்தது.  அதன் மண்டை ஓடு கிரஹாம்ஸ்டவுனில் உள்ள அல்பானி அருங்காட்சியகத்தின் சேகரிப்பில் உள்ளது.

## மேற்கோள்கள்

பகுப்பு:Articles with 'species' microformats
பகுப்பு:தனிப்பட்ட குரங்குகள்
தியூட்டிரியமேற்ற மெத்தனால்

**தியூட்டிரியமேற்ற மெத்தனால்** (*Deuterated methanol*) என்பது CD4O என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். CD3OD என்ற அமைப்பு வாய்ப்பாட்டாலும் இச்சேர்மம் அடையாளப்படுத்தப்படுகிறது. மெத்தனால் சேர்மத்தின் ஓரிடத்துமாறியாக இச்சேர்மம் வகைப்படுத்தப்படுகிறது. பென்சீன் வளையத்தில் இடம்பெற்றுள்ள ஐதரசன் அணுக்களுக்குப் பதிலாக இங்கு தியூட்டிரியம் அணுக்கள் இடம்பெற்றுள்ளன. தியூட்டிரியமேற்ற மெத்தனால் சேர்மம்  அணுக்கரு காந்த நிறமாலையியலில் பொதுவாகப் பயன்படுத்தப்படும் ஒரு கரைப்பான் ஆகும். 

1988 ஆம் ஆண்டு மேக்சு பிளாங்க்கு வானொலி வானியல் நிறுவனத்தின் விஞ்ஞானிகளால் விண்மீன்களுக்கு இடையேயான விண்வெளியில் ஓரியன்-கேஎல் என்ற விண்மீனில் தியூட்டிரியமேற்ற மெத்தனால் முதன்முதலில் கண்டறியப்பட்டது. 

## மேற்கோள்கள்

பகுப்பு:தியூட்டிரியமேற்றக் கரைப்பான்கள்
இதிகா பால்

**இதிகா பால்** (Idhika Paul) (பிறப்பு **தும்பா பால்**, 2 சூலை 1998) ஒரு இந்திய வங்காள தொலைக்காட்சி மற்றும் திரைப்பட நடிகை ஆவார். இவர் பெரும்பாலும் மேற்கு வங்காளத் திரைப்படத்துறையில் பணியாற்றுகிறார்,  2023 ஆம் ஆண்டில், சோகமான காதல்  திரைப்படமான பிரியோதோமா (பிரியதமா) மூலம் இவர் புகழ் பெற்றார், அதில் இவர் வங்காள *சூப்பர் ஸ்டாரான* சகிப் கானுக்கு சோடியாக கதாநாயகியாக நடித்தார்.
## கல்வி
பால் தனது பட்டப்படிப்பை கொல்கத்தாவில் உள்ள கே.கே தாசு கல்லூரியில் முடித்தார்.
## தொழில்
இதிகா பால், 2020 இல் இவரது முதல் தொலைக்காட்சித் தொடரான *ரிம்லி* மூலம் அறிமுகமானார். இதில் இவர் முன்னணி கதாபாத்திரத்தில் நடித்திருந்தார்.
## திரைப்படங்கள்

## தொலைக்காட்சி

## மேற்கோள்கள்

## வெளியிணைப்புகள்
IMDb

பகுப்பு:வாழும் மக்கள்
பகுப்பு:வங்காளத் திரைப்பட நடிகைகள்
பகுப்பு:வங்காளத் தொலைக்காட்சி நடிகைகள்
கே. எஸ். எம். இராமச்சந்திரன்

**கே. எஸ். எம். இராமச்சந்திரன்** (*K. S. M. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் விசுவாசபுரம் கிராமத்தினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போடிநாயக்கனூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1934 பிறப்புகள்
சோ. மா. இராமச்சந்திரன்

**சோ. மா. இராமச்சந்திரன்** (*So. Ma. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அண்ணா நகர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:1927 பிறப்புகள்
வாசனை சீரகச் சம்பா

**வாசனை சீரகச் சம்பா** *(Vasanai Seeraga Samba)* இது  பாரம்பரிய நெல் இரகங்களில் ஒன்றாகும். இயற்கையாகவே  மணம் வீசுக்கூடிய இந்த நெல் வகை, இயற்கை வேளாண் முறையில் பயிரிடப்படுகிறது. துளசி மணம் கொண்ட இந்த சீரக சம்பா நெல்வகைக்கு, இதன் காரணமாகவே வாசனை சீரகச் சம்பா என  பெயர் பெற்றதாக கூறப்படுகிறது. 

இது எளிதில் ஜீரணிக்கக்கூடிய அரிசி வகையாகவும், இதைச் சாப்பிட்டால் பசி நல்ல எடுக்கும் என்றும்,  மெலிந்தவர்கள் இந்த துளசி மணம் கொண்ட சீரக சம்பா அரிசியைச் சாப்பிடலாம், உடல் ஆரோக்கிய நிலையில் இருக்கும் அறியப்படுகிறது.

இது வறட்சியைத் தாங்கி வளரும் இயல்புடையதாகவும், மேலும் இது நல்ல மகசூல் தரும் நெல் வகையாகவும், காட்டுயானம் நெற்பயிரைப் போல உயரமாக வளரும் எனவும் கூறப்படுகிறது. துளசி மணம் கொண்ட சீரக சம்பா அரிசிச் சோறு இரைப்பை கோளாறுகளை சரிசெய்யும் திறன் கொண்டது என்றும், வாத நோயின் ஆரம்ப கட்டத்தில் இருப்பவர்கள் இந்த அரிசியைச் சோறை சாப்பிடுவதன் மூலம் நல்ல பலன்களைப் பெறுவார்கள் என்றும் கூறப்படுகிறது. 

## வெளி இணைப்புகள்
* உழவர் கலாம் Vaasanai Seeraga Samba(Raw) Rice-சீரகச் சம்பா
* வாசனை சீரக சம்பா அரிசியின் படிமம் 

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
இரவி பூவையா

**இரவி பூவையா** (*Ravi Poovaiah*) மும்பையிலுள்ள இந்திய தொழில்நுட்ப நிறுவனத்தின் தொழில்துறை வடிவமைப்பு மைய  வடிவமைப்பு பள்ளியில் தகைசால் பேராசிரியராக உள்ளார். இந்திய மின்னணு வாக்குப்பதிவு இயந்திரத்தின் இணைவடிவமைப்பாளராகவும் இவர் அறியப்படுகிறார்.

## கல்வியும் பணியும்
சென்னை இந்திய தொழில்நுட்ப நிறுவனத்தில் இயந்திரப் பொறியியலில் பட்டம் பெற்றுள்ளார். அமெரிக்காவின் உரோது தீவு வடிவமைப்பு பள்ளியில் தயாரிப்பு வடிவமைப்பு மற்றும் வரைகலை கலையில்  பட்டம் பெற்றுள்ளார். ஐஐடி மும்பை இந்தியத் தொழில்நுட்ப நிறுவனத்தில் முதுநிலை பட்டம் பெற்றார்.  இந்நிறுவனத்தில் புதுமைக்கான டி. எல். சா. இருக்கையின் தலைவராகப் பூவையா பணியாற்றினார். இவர், 'இ-கல்பா' திட்டத்தின் ஒருங்கிணைப்பாளராகவும்   உள்ளார். இத்திட்டம் எம். எச். ஆர். டி எனப்படும் இந்திய கல்வி அமைச்சகம் நிதியுதவி அளிக்கிறது. சமூகங்களுக்கான சமூக ஊடக கண்டுபிடிப்புகளின் மையத்தின் இணைஇயக்குனராகவும் உள்ளார். இம்மையம் மும்பை இந்தியத் தொழில்நுட்ப நிறுவனம், சிங்கப்பூர் தேசிய பல்கலைக்கழகம் மற்றும் சிங்கப்பூர் நன்யாங் தொழில்நுட்ப பல்கலைக்கழகம் ஆகியவற்றின் கூட்டு முன்னெடுப்பாகும். டி சோர்சு திட்டத்தின் முதன்மை புலனாய்வாளராகப் பணியாற்றினார். பள்ளிகளில் வடிவமைப்பு மற்றும் வடிவமைப்பு கல்வியை கட்டற்ற திறந்த மூலத்திற்கு மாற்றுவதில் பூவையா முக்கியப் பங்கு வகித்துள்ளார்.

## தேர்ந்தெடுக்கப்பட்ட வெளியீடுகள்

* Design for Tomorrow―Volume 1: Proceedings of ICoRD 2021: 221 (Smart Innovation, Systems and Technologies) 
* Design for Tomorrow-Volume 2: Proceedings of ICoRD 2021
* Design for Tomorrow―Volume 3: Proceedings of ICoRD 2021: 223 (Smart Innovation, Systems and Technologies)

## மேற்கோள்கள்

## வெளி இணைப்புகள்

* Google scholar profile
* 
* Prof. Ravi Poovaiah | IIT Bombay
* Typography Day 2021

பகுப்பு:வாழும் மக்கள்
பகுப்பு:கல்வியாளர்கள்
பகுப்பு:இந்தியப் பொறியியலாளர்கள்
பிசுபி சட்டமன்றத் தொகுதி

பிசுபி சட்டமன்றத் தொகுதி (Bisfi Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது மதுபனி மாவட்டத்தில் அமைந்துள்ளது. பிசுபி, மதுபனீ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 2020 ஆம் ஆண்டு நிலவரப்படி, பாஜக அரிபூசன் தாக்கூர் சட்டமன்ற உறுப்பினர் ஆவார்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
சமர் சென்

**சமர் ரஞ்சன் சென்** (Samar Sen (economist) ஓர் இந்திய விவசாயப் பொருளாதார நிபுணர் ஆவார். சர்வதேச புனரமைப்பு மற்றும் மேம்பாட்டு வங்கியில்  நிர்வாக இயக்குநராக பணியாற்றினார். இவர் 1938 ஆம் ஆண்டு தொகுதியில் தேர்ந்தெடுக்கப்பட்ட இந்தியப் பொருளாதார சேவை பணிப்பிரிவைச் சேர்ந்தவர் ஆவார்.

## வாழ்க்கை வரலாறு
இந்திய வங்காளத்தில் ஒரு வைத்ய பிராமண குடும்பத்தில் பிறந்தார். 1946 ஆம் ஆண்டில் இலண்டன் பொருளாதாரப் பள்ளி முனைவர் பட்டம் பெற்ற சென், பின்னர் பிரிவினைக்கு முன்பு டாக்கா பல்கலைக்கழகத்தில்  கல்வி கற்பித்தார்.

1938 ஆம் ஆண்டில் இந்தியப் பொருளாதார சேவையின் முதல் உறுப்பினராகத் தேர்ந்தெடுக்கப்பட்டார். 1948 ஆம் ஆண்டில் வேளாண் அமைச்சகத்தில் சேர்ந்தார்.  மேலும் உலக வங்கியில் நியமிக்கப்படுவதற்கு முன்பு திட்டக் குழுவின் ஆலோசகராக பணியாற்றினார்.

இந்தியாவுக்குத் திரும்பிய பிறகு,  இந்திய ரிசர்வ் வங்கியின் கிழக்கில் பசுமைப் புரட்சி (1985) திட்டத்தின் ஒரு பகுதியாக ஆனார்.  பின்னர் சர்க்காரியா ஆணையத்தின் உறுப்பினரானார். நாட்டில் விவசாய ஆராய்ச்சி மையங்களையும் நிறுவினார்.

## மேற்கோள்கள்

## மேலும் வாசிக்க
* 

பகுப்பு:2004 இறப்புகள்
பகுப்பு:1900கள் பிறப்புகள்
பகுப்பு:இந்தியப் பொருளியலாளர்கள்
பகுப்பு:இந்தியக் கல்வியாளர்கள்
எக்சனால்

**எக்சனால்** (*Hexanal*) என்பது C6H12O என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். எக்சனால்டிகைடு அல்லது கேப்ரோல்டிகைடு என்ற பெயர்களாலும் அழைக்கப்படுகிறது. சுவைத் தொழிலில் பழங்களின் சுவைகளை உற்பத்தி செய்யப் பயன்படுத்தப்படும் ஒரு ஆல்க்கைல் ஆல்டிகைடு ஆகும். இதன் வாசனை சிசு-3-எக்சினால் போன்ற புதிதாக வெட்டப்பட்ட புல்லை ஒத்திருக்கிறது.  பழங்கள் கெட்டுப்போவதைத் தடுக்கும் இயற்கை சாறாக பயனுள்ளதாக இருக்கும். எக்சனால் இயற்கையாகவே தோன்றுகிறது.  மேலும் பச்சை பட்டாணியில் வைக்கோல் போன்ற சுவைக்கு பங்களிக்கிறது.

எக்சனாலின் முதல் தயாரிப்பு 1907 ஆம் ஆண்டு பி. பகார்ட்டு என்பவரால் வெளியிடப்பட்டது.

## மேற்கோள்கள்

பகுப்பு:ஆல்கனால்கள்
பகுப்பு:கரிமச் சேர்மங்கள்
இராதா இராமன்

**இராதா இராமன்** (*Radha Raman*) இந்தியாவைச் சேர்ந்த ஓர் அரசியல்வாதியாவார். 1904 ஆம் ஆண்டு ஆகத்து மாதம் 4 ஆம் தேதி தில்லியில் இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் சுதந்திரப் போராட்ட வீரராகவும் அறியப்படுகிறார். 1952-57 ஆம் ஆண்டுகள் வரை தில்லி நகரத்திலிருந்து முதல் மக்களவை உறுப்பினராகவும், 1957-62 ஆம் ஆண்டுகளில் 2ஆவது மக்களவை உறுப்பினராகவும் சாந்தினி சௌக்கு மக்களவைத் தொகுதியிலிருந்து தேர்ந்தெடுக்கப்பட்டு பணியாற்றினார். சுதந்திரத்திற்கு முன்பும், சுதந்திரத்திற்குப் பிறகும் 1970 ஆம் ஆண்டு மார்ச்சு மாதம் 24 ஆம் தேதியன்று தில்லி பிரதேச காங்கிரசு குழுவின் தலைவராகவும் பணியாற்றினார். 1972 ஆம் ஆண்டு முதல் 1977 ஆம் ஆண்டு வரை தில்லியின் தலைமை நிர்வாக கவுன்சிலராகவும் (தற்போது தில்லியின் முதல்வர் என்று அழைக்கப்படுகிறார்) பணியாற்றினார். மக்களவையில் சாந்தினி சௌக்கை பிரதிநிதித்துவப்படுத்திய முதல் அரசியல்வாதி என்ற சிறப்புக்குரியவராகவும் திகழ்கிறார். 

## மேற்கோள்கள்

பகுப்பு:1904 பிறப்புகள்
பகுப்பு:தில்லி அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:விடுதலைப் போராட்ட வீரர்கள்
சிறீ தத் சர்மா

**சிறீ தத் சர்மா** (*Shri Dutt Sharma*) இந்தியாவைச் சேர்ந்த ஓர் அரசியல்வாதியாவார். தில்லியின் ஆறாவது சட்டமன்றத்தில் உறுப்பினராக இருந்தார். ஆம் ஆத்மி கட்சியின் உறுப்பினரான இவர், 2015 ஆம் ஆண்டு முதல் 2020 ஆம் ஆண்டு வரை தில்லியின் கோண்டா (சட்டப்பேரவைத் தொகுதி) தொகுதியை பிரதிநிதித்துவப்படுத்தினார்.  தில்லியின் பச்சன்புரா பகுதியில் 1992 ஆம் ஆண்டில்  பண்டிட் யாத் ராம் மேல்நிலைப் பொதுப் பள்ளியை நிறுவினார்.

## ஆரம்பகால வாழ்க்கை மற்றும் கல்வி
சிறீ தத் சர்மா சமூக மற்றும் பக்தியுள்ள குடும்பத்தைச் சேர்ந்தவர். தில்லியின் பச்சன்புரா பகுதியில் 17ஆம் நூற்றாண்டுக்கு முன்பு கம்ரி என்ற கிராமத்தில் வசித்தார்.

சிறீ தத் சர்மா 1960 ஆம் ஆண்டு சூலை மாதம் 1 ஆம் தேதியன்று தில்லியில் பிறந்தார்.  தனது இடைநிலைக் கல்வியை பச்சன்புராவிலுள்ள ரக்பர்பயர் தயாள் இயான் கல்யாண் நடுவண் இடைநிலைக் கல்வி வாரியப் பள்ளியில் படித்து  தேர்ச்சி பெற்றார்.

## அரசியல் வாழ்க்கை
2013 ஆம் ஆண்டு திசம்பர் 10 ஆம் தேதியன்று ஆம் ஆத்மி கட்சியில் சேர்ந்தார். 2015 ஆம் ஆண்டு நடைபெற்ற தில்லி சட்டமன்றத் தேர்தலில் போட்டியிட்டு  பாரதிய சனதா கட்சியைச் சேர்ந்த சாகிப் சிங் சவுகான் மற்றும் காங்கிரசு கட்சி வேட்பாளர் எசு. பீசம் சர்மா ஆகியோரை தோற்கடித்தார்.

2020 ஆம் ஆண்டு நடைபெற்ற தேர்தலில் பாரதிய சனதா கட்சியின் அச்சய் மகாவரிடம் 28370 வாக்குகள் வித்தியாசத்தில் தோல்வியடைந்தார்.

## பதவிகள்

மாவட்ட மேம்பாட்டுக் குழுவின் தலைவர் (வடகிழக்கு தில்லி)

## மேலும் காண்க
* தில்லி சட்டமன்றம்
* இந்திய அரசு
* இந்திய அரசியல்
* ஆம் ஆத்மி கட்சி

## மேற்கோள்கள்

பகுப்பு:வாழும் மக்கள்
பகுப்பு:1960 பிறப்புகள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:தில்லி அரசியல்வாதிகள்
மதுபனீ சட்டமன்றத் தொகுதி, பீகார்

**மதுபனீ சட்டமன்றத் தொகுதி** (Madhubani Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மதுபனி மாவட்டத்தில் அமைந்துள்ளது. இது மதுபனீ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 2015 பீகார் சட்டப்பேரவைத் தேர்தலில், மின்னணு வாக்குப்பதிவு இயந்திரங்கள் பொருத்தப்பட்ட 36 இடங்களில் மதுபனீயும் ஒன்றாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
ஏர் இந்தியா பறப்பு 171

**ஏர் இந்தியா பறப்பு 171** (*Air India Flight 171*) என்ற பயணியர் வானூர்தி இந்தியாவின் குசராத்து மாநிலம் அகமதாபாது சர்தார் வல்லபாய் படேல் பன்னாட்டு வானூர்தி நிலையத்திலிருந்து இலண்டன் செல்வதற்காக 230 பயணிகள், 12 பணியாளர்கள் என 242 பேருடன் 2025 ஆம் ஆண்டு சூன் மாதம் 12 ஆம் தேதி பிற்பகலில் புறப்பட்ட சிறிது நேரத்திலேயே தரையில் விழுந்து விபத்துக்குள்ளானது. விபத்துக்குள்ளான வானூர்தி போயிங் 787-8 வகையைச் சேர்ந்ததாகும்.

2011-இல் வணிக சேவையில் நுழைந்த 787 ட்ரீம்லைனரின் முதல் அபாயகரமான விபத்து, விமான இழப்பு இதுவாகும்.

## பின்னணி
### வானூர்தியும் வழித்தடமும்
விபத்துக்குள்ளான விமானம் 11 வயதான போயிங் 787-8 *ட்ரீம்லைனர்* எனும் பதிவு செய்யப்பட்ட *VT-ANB* வகை. இதன் வரிசை எண் 36279 ஆகும். இந்த வானூர்தி போயிங் எவரெட் தொழிற்சாலையில்  உருவாக்கப்பட்டது. மேலும் போயிங் சவுத் கரோலினாவில் செய்யப்பட்ட உருகிப் பிரிவுகளும் அடங்கும். இதனை 28 சனவரி 2014 முதல் ஏர் இந்தியா பயன்படுத்த தொடங்கியது. இந்த வானூர்தி இரண்டு ஜெனரல் எலக்ட்ரிக் ஜிஎன்எக்ஸ்-1பி67 பொறிகளால் இயக்கப்பட்டது.

ஏர் இந்தியா 2023-இல் இலண்டன் கேட்விக் வழித்தடங்களை இயக்கத் தொடங்கியது. விபத்தின் போது, ​​இது அகமதாபாத்திற்கு ஐந்து பறப்பு உட்பட ஒரு வாரத்திற்கு பன்னிரண்டு புறப்பாடுகளை கொண்டிருந்தது. இந்த வானூர்தி நிலையம் அடர்த்தியான மக்கள் வசிக்கும் பகுதிகளால் சூழப்பட்டுள்ளது.

### பயணிகளும் பணியாளர்களும்

இந்த வானூர்தியில் 230 பயணிகள் உட்பட 242 பேர் இருந்தனர். இவர்களில் 13 குழந்தைகள், 2 கைக்குழந்தைகள் உட்பட - 2 விமானிகளும் 10 விமான பணிப்பெண்களும் பயணித்தனர். பயணிகளில் 169 பேர் இந்திய நாட்டவர்கள், 53 பேரி ஐக்கிய இராச்சியத்தினையும், 7 பேர் போர்த்துகல் நாட்டினையும் ஒரு கனடா நாட்டவரும் அடங்குவர். 55 வயதான விமானி சுமீத் சபர்வால், 8,200 மணிநேரம் பறந்த அனுபவமும், முதல் அதிகாரி கிளைவ் குந்தர், (32 வயது) 1,100 மணிநேரம் பறந்த அனுபவமும் கொண்டவர்.

## விபத்து விவரம்
விபத்திற்குள்ளான வானூர்தி 11 வயதாகிய போயிங் 787-8 ஆகும். 14 டிசம்பர் 2013 அன்று முதலில் பறந்த இவ்வானூர்தியை, 28 ஜனவரி 2014 அன்று ஏர் இந்தியா பயன்படுத்தத் தொடங்கியது.

## மேடே
விமானம் சேதமடைந்தபோது, கடைசி முன்மொழிவு 'மேடே' அழைப்பாக இருந்தது. இது உயிருக்கு மிக ஆபத்தான நிலையில் உதவி வேண்டி கொடுக்கப்பட்ட அழைப்பாகும்.

## இதனையும் காண்க
* இந்தியன் ஏர்லைன்சு பறப்பு 171
* பை. ஜீ. மருத்துவக் கல்லூரி, அகமதாபாது

## மேற்கோள்கள்

## வெளியிணைப்புகள்

* 

பகுப்பு:இந்தியாவில் பயணியர் வானூர்தி விபத்துகள்
பகுப்பு:குசராத்தில் பேரிடர்கள்
பகுப்பு:2025 இல் வானூர்தி விபத்துகளும் நிகழ்வுகளும்
7ஜி ரெயின்போ காலனி 2

**7ஜி ரெயின்போ காலனி 2**  என்பது செல்வராகவனின் எழுத்து மற்றும் இயக்கத்தில் வெளிவரயிருக்கும் ஒரு காதல் திரைப்படமாகும். இப்படம் 7ஜி ரெயின்போ காலனி படத்தின் தொடர்ச்சியாகும். இப்படம் ஒரே நேரத்தில் தமிழிழும் தெலுங்கிலும் படமாகிறது. தெலுங்கில் *7ஜி பிருந்தாவன் காலனி 2* என்ற பெயரிடப்பட்டுள்ளது. ஆகத்து 2023-ஆம் ஆண்டில் படப்பிடிப்புத் தொடங்கினாலும் அதிகாரப்பூர்வ அறிவிப்பு சனவரி 2025-இல் வெளியானது.

## நடிகர்கள்
* ரவி கிருஷ்ணா - கதிர் (தமிழ்) /  இரவி (தெலுங்கு)
* அணஸ்வரா ராஜன்
* ஜெயராம்
* சுமன் செட்டி - இலட்சுமி நாராயணன் (தமிழ்) / இலட்சுமி நாராயணா (தெலங்கு)
* சுதா - கதிர் / இரவியின் தாய்

## மேற்கோள்கள்

## வெளியிணைப்புகள்
*

பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
தேராவல் நகர்

**தேராவல் நகர்** (*Derawal Nagar*) இந்தியாவின் தலைநகரமான தில்லியில் இருக்கும் வடக்கு தில்லியில் உள்ள ஒரு குடியிருப்புப் பகுதியாகும். தேராவல் சமூகத்தைச் சேர்ந்த மக்களின் பெயரால் இப்பகுதி அழைக்கப்படுகிறது. இன்றைய பாக்கித்தானில் உள்ள தேரா இசுமாயில் கான் மற்றும் தேரா காசி கான் மாவட்டங்களை உள்ளடக்கிய தேராசத்து மண்டலத்தை இச்சமூகத்தவர் பூர்வீகமாகக் கொண்டவர்களாவர். பெரும்பாலும் இந்துக்களாக உள்ள இந்த நபர்கள், 1947 ஆம் ஆண்டில் இந்தியப் பிரிவினைக்குப் பிறகு இங்கு குடியேறினர். தேராவல் நகர் ஏ மற்றும் பி என்ற இரண்டு தொகுதிகளை  உள்ளடக்கியதாகும்.

## மேலும் காண்க
* தேரா காசி கான்
* தேரா இசுமாயில் கான்
* சராய்கி மொழி

## மேற்கோள்கள்

பகுப்பு:தில்லி சுற்றுப் பகுதிகள்
பிரிடினைல்பிப்பரசின்

**பிரிடினைல்பிப்பரசின்** (*Pyridinylpiperazine*) என்பது C9H13N3 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். 1-(2-பிரிடினைல்)பிப்பரசின் என்றும் இச்சேர்மம் அழைக்கப்படுகிறது. பிப்பரசின் சேர்மத்தின் வழிப்பெறுதியாகவும் இது கருதப்படுகிறது. இந்த வேதிப் பொருளின் சில வழிப்பெறுதிகள், 1-(3-புளோரோ-2-பிரிடினைல்)பிப்பரசின் போன்ற சக்திவாய்ந்த மற்றும் தேர்ந்தெடுக்கப்பட்ட α2-அட்ரினலின் சார்ந்த ஏற்பி எதிரிகளாக செயல்படுவதாக அறியப்படுகிறது. 

சில பிரிடினைல் பிப்பரசின் வழித்தோன்றல்கள் மருந்துகளாகும். அவற்றுள் சில:

*அசபெரோன்-மனக்குழப்பம் நீக்கி
*அட்வெர்டைன்-ஆண்டிரெட்ரோவைரல் மருந்து
*தெலாவிர்டைன்-ஆண்டிரெட்ரோவைரல் மருந்து
*மிர்டாசபைன்-மன அழுத்த எதிர்ப்பு மருந்து

## மேலும் காண்க
* இருபீனைல்மெத்தில்பிப்பரசின்

## மேற்கோள்கள்

பகுப்பு:2-பிரிடைல் சேர்மங்கள்
அவசர உதவி சமிக்ஞை

**அவசர உதவி சமிக்ஞை ( Distress Signal )**  என்பது கடலில், வானத்தில் அல்லது நிலத்தில் ஒரு நபர் அல்லது குழுவிற்கு ஆபத்து ஏற்பட்டிருப்பதை சமிக்ஞை (signal) மூலம் வெளிப்படுத்தும் ஒரு முறையாகும். இது அவர்களுக்கு உடனடி உதவி தேவைப்படுவதை மற்றவர்களுக்கு தெரிவிக்கிறது.

இவை பலவிதமான வடிவங்களில் இருக்கலாம் – ஒளி, ஒலி, வானொலி, கைச்சைகை அல்லது எழுத்துருக்களாக.

## முக்கிய நோக்கம்
அவசரச் சைகையின் முக்கிய நோக்கம்:
* “நாங்கள் ஆபத்தில் இருக்கிறோம்” என்பதைக் காட்டுவது
* “உதவி தேவைப்படுகிறது” என்பதையும் வெளிப்படுத்துவது.

## பொதுவாக பயன்படும் சைகைகள்
1. மூன்று முறை சைகைகள்
மூன்று சுடர்வெடிகள், மூன்று குரல் சத்தங்கள், மூன்று கற்கள்/அரிகல்கள் என எதையும் மூன்று முறை இடைவெளியில் செய்வது ஒரு அவசர சமிக்ஞை (சிக்னலாக) கருதப்படுகிறது.

2. எஸ்ஓஎஸ் ( SOS ) என்பது பழைய மோர்ஸ் குறியீட்டில் "··· −−− ···" என்ற குறியீடு.

இது “Save Our Souls” என்பதற்கான குறியீடு அல்ல. ஆனால் உலகம் முழுவதும் நெருக்கடியின் அடையாளமாக இது ஏற்கப்படுகிறது.

3. மேடே (Mayday)
வானில் அல்லது கடலில் இருக்கும் போது ரேடியோவில் கூறப்படும் "Mayday" என்பது ஆபத்து சைகையாகும்.

இது மூன்று முறை கூறப்படும்:  'மேடே, மேடே, மேடே' "Mayday, Mayday, Mayday"

4. வெள்ளை கொடியுடன் கையசைக்கும் சைகை
நிலத்தில் இருந்தால் வெள்ளை துணியால் கையை ஆட்டுவது, அல்லது புகை வெளியிடுவது உதவி தேவை எனக் குறிக்கிறது.

5. வீசப்படும் ராக்கெட்டுகள் அல்லது சிவப்பு ஒளி சுடர்வெடிகள் அல்லது சிவப்பு ஒளி ஏவூர்தி வானத்தில் வெடித்தால், அது நெருக்கடியைக் குறிக்கும்.

6. PAN-PAN – தற்காலிக ஆனால் அவசரமில்லாத உதவி அழைப்பு.

## கடல் மற்றும் நீர்பரப்புகளில்
* நீந்த முடியாதவர்கள், கைகளை தூக்கி அசைக்கும் சைகைகள் செய்கிறார்கள்.

* கப்பல் மீது ஆபத்து நேர்ந்தால், சிவப்பு ஒளி சுடர்வெடிகள், குரல் அடையாளங்கள், நீண்ட ஹார்ன் ஒலி போன்றவை பயன்படுத்தப்படுகின்றன.

## நிலத்தில் உதவிக்கு அழைக்கும் சைகைகள்
மலைச் சுழலில் அல்லது காட்டில் இருக்கும்போது ஒளி, ஒலி அல்லது கண்ணுக்குத் தென்படும் சைகைகள் மூலம் உதவி அழைக்க முடியும்.

கீழ்க்காணும் சின்னங்கள் ஆபத்தை குறிக்கும்:

* X – "உதவி தேவை"

* எஸ்ஓஎஸ் / SOS – "அதிக அவசர நிலை"

* --→ இந்த திசையில் சென்றோம்

## வெளியிணைப்புகள்
* மேடே உதாரணம் 1
* மேடே உதாரணம் 2 - (சூரரைப் போற்று 2020 ஆம் ஆண்டு தமிழ்த் திரைப்படம்)

## இவற்றையும் பார்க்கவும்
* மேடே
* எஸ்ஓஎஸ்
* 108 (அவசரகால தொலைபேசி எண்)

## மேற்கோள்கள்

பகுப்பு:பாதுகாப்பு
பகுப்பு:ஆபத்துதவி
சலங்கோ தீவு

**சலங்கோ தீவு** (*Salango Island*) தென் அமெரிக்காவில் அமைந்துள்ள தீவாகும். சுமார் ஒரு சதுர கிலோமீட்டர் பரப்பளவில் பசிபிக் பெருங்கடலில் ஈக்வடோரில் உள்ள மனாபி மாகாணத்தின் கடற்கரையிலிருந்து ஒரு கிலோமீட்டர் தொலைவில் சலங்கோ நகருக்கு அருகில் இத்தீவு அமைந்துள்ளது.

சலங்கோ தீவு மச்சாலிலா தேசிய பூங்காவின் ஒரு பகுதியாகும். மேலும் இத்தீவு நீல-கால் பூபி எனப்படும் சுலா நெபோக்சி போன்ற கடற்பறவைகளின் தாயகமாகும். அதே நேரத்தில் தீவின் நீரில், எப்போதாவது திமிங்கலங்களையும் காண முடியும். சலங்கோ தீவின் சுற்றுப்புறங்களில் நீல-கால்  பூபி, கடல் சிங்கங்கள் மற்றும் பெரிய பாறைகளைக் காண முடியும். இயற்கையின் அரிப்பு காரணமாகத் தோன்றியுள்ள பாறைகளின் தனித்துவமான வடிவங்கள்,  கிங் காங் குரங்கு மற்றும் ராட்சத ஆமை போன்ற பெயர்களைப் பெறுகின்றன.

## படக்காட்சியகம்

File:Isla Salango1.jpg|சலங்கோ தீவு
File:Piqueros patas azules Isla Salango.jpg|சலங்கோ தீவு சுற்றுப்புறத்தில் நீல கால் பூபி கடற்பறவை
File:Lobo marino Isla Salango.jpg|சலங்கோ தீவு சுற்றுப்புறத்தில் கடல் சிங்கங்கள்
File:Roca King Kong Isla Salango.jpg|சலங்கோ தீவு சுற்றுப்புறத்தில் கிங்காங் பாறை 
File:Roca Tortuga Isla Salango.jpg|சலங்கோ தீவு சுற்றுப்புறத்தில் ஆமைப் பாறை


## மேற்கோள்கள்

## வெளி இணைப்புகள்
* Island photo Wikimedia Commons
* Island photoWikimedia Commons
* Island map in Wikimapia

பகுப்பு:பசிபிக் பெருங்கடல் தீவுகள்
பகுப்பு:தென் அமெரிக்கத் தீவுகள்
கெபாலா தீவு

**கெபாலா தீவு** (*Kepala Island*) இந்தோனேசியாவின் வெளிப்புற தீவுகளில் ஒன்றாகும். இந்த தீவு தென்சீனக் கடலில், கிழக்கு மலேசியாவின் சரவாக்கு மாநிலத்திற்கு வடமேற்கில் அமைந்துள்ளது. கெபாலா தீவு நடுனா நிர்வாக மண்டலத்தின் ஒரு பகுதியாகும்.  மேலும் இத்தீவு இரியாவு தீவுகள் மாகாணத்தின் கிழக்குப் பகுதியாகவும் உள்ளது. கெபாலா தீவுக்கு உள்ளூர் மீனவர்கள் மீன்பிடி நோக்கங்களுக்காக அடிக்கடி வருகை தருகின்றனர். தீவின் மையத்தில் 30 மீட்டர் உயர கலங்கரை விளக்கம் உள்ளது. அதே நேரத்தில் தீவை படகு மூலம் அணுகலாம்.
 
## மேற்கோள்கள்

பகுப்பு:இந்தோனேசியாவின் தீவுகள்
புலப்ராசு சட்டமன்றத் தொகுதி

**புலப்ராசு சட்டமன்றத் தொகுதி** (Phulparas Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது மதுபனி மாவட்டத்தில் அமைந்துள்ளது. புலப்ராசு, ஜஞ்சார்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
இராசசேனன்

**இராசசேனன்** (*Rajasenan*) (பிறப்பு: ஆகத்து 20,1958) மலையாளத் திரைப்படத்துறையில் பணியாற்றிய ஒரு இந்திய திரைப்பட இயக்குநர் ஆவார். 90களில் மலையாளத் திரையுலகில் மிகவும் வெற்றிகரமான இயக்குநர்களில் ஒருவராக இருந்தார். இராசசேனன் தொலைக்காட்சித் துறையிலும் பணியாற்றினார். இவர் சில தொடர்களை இயக்கினார். சிலவற்றில் நடிக்கவும் செய்தார். நடிகர் ஜெயராமுடன் இணைந்து அதிகம் பணியாற்றியுள்ளார். இவர்கள் இருவரும் 16 திரைப்படங்களில் இணைந்து பணியாற்றியுள்ளனர்.

## சொந்த வாழ்க்கை
இவர் சிறீலதா என்பவரை மணந்தார். இவர்களுக்கு தேவிகா என்ற மகள் உள்ளார். இராசசேனனின் மறைந்த தந்தை அப்புக்குட்டன் நாயர் ஒரு நடனக் கலைஞராவார்.
## தொழில்
1984 ஆம் ஆண்டு வெளியான *ஆக்ரகம்* திரைப்படத்தின் மூலம் இவர் அறிமுகமானார்.இவரது குறிப்பிடத்தக்க படங்களில் *கடிஞ்சூல் கல்யாணம்* (1991), *அயலத்தே அதேகம்* (1992), *மேலேபரம்பில் ஆண்வீடு* (1993), *சிஐடி உண்ணிகிருசுணன் பிஏ பீஎட்* (1994), *வார்தக்யபுராணம்* (1994), *ஆதியத்த கண்மணி* (1995), *அனியன் பவ சேட்டன் பவ* (1995), *கதாநாயகன்* (1997),  *தி கார்* (1997), *சிறீகிருசுணபுரத்தே நட்சத்திரத் திலக்கம்* (1998) மற்றும் *டார்லிங் டார்லிங்* ஆகியனவாகும்.
## திரைப்படங்கள்
### இயக்குனர்

### தயாரிப்பாளர்

### எழுத்தாளர்

### இசையமைப்பாளர்

### நடிகர்

## தொலைக்காட்சி
### தொடர்கள்
### இயக்குனராக
 
### நடிகராக

### பிற நிகழச்சிகள்

## மேற்கோள்கள்

## வெளியிணைப்புகள்
* ஐஎம்டிபி

பகுப்பு:வாழும் மக்கள்
பகுப்பு:மலையாளத் தொலைக்காட்சி நடிகர்கள்
பகுப்பு:மலையாளத் திரைப்பட இயக்குநர்கள்
எஸ்ஓஎஸ்

**எஸ்ஓஎஸ் (SOS)** என்பது பன்னாட்டு அளவில் அங்கீகரிக்கப்பட்ட ஒரு அவசர உதவி சமிக்ஞை. கடலில், வானத்தில் அல்லது நிலத்தில் ஒரு நபர் அல்லது குழுவிற்கு ஆபத்து ஏற்பட்டிருப்பதை சமிக்ஞை (signal) மூலம் வெளிப்படுத்தும் ஒரு முறையாகும். இது அவர்களுக்கு உடனடி உதவி தேவைப்படுவதை மற்றவர்களுக்கு தெரிவிக்கிறது.  இது முதலில் 1905-ல் வானொலி (ரேடியோ) மூலம் அனுப்பும் சமிக்ஞையாகவும், பயன்படக் கூடிய சின்னமாக உருவாக்கப்பட்டது.

SOS என்றால் "Save Our Ship" (எங்கள் கப்பலை காப்பாற்றுங்கள்) அல்லது "Save Our Souls" (எங்களை காப்பாற்றுங்கள்) என்று பலர் நினைக்கிறார்கள். ஆனால் உண்மையில், இது எந்த ஒரு வார்த்தையின் சுருக்கமும் அல்ல. இது மோர்ஸ் குறியீட்டில் எளிதாக அனுப்பலாம் என்பதற்காக தேர்ந்தெடுக்கப்பட்டது.

மோர்ஸ் குறியீட்டில், எஸ்ஓஎஸ் ( SOS ) இப்படி காட்சி அளிக்கிறது:

 ... --- ...

அதாவது: 3 புள்ளிகள் (· · ·), 3 கோடுகள் (− − −), மீண்டும் 3 புள்ளிகள் (· · ·)
இதை வானொலி (ரேடியோ), ஒலி, ஒளி, அல்லது கை சைகைகள் மூலமாகவும் அனுப்ப முடியும்.

## ஏன் எஸ்ஓஎஸ் ( SOS ) தேர்ந்தெடுக்கப்பட்டது ?
* மிக எளிதாக அடையாளம் காணமுடியும்
* மிக வேகமாக அனுப்பமுடியும் (மோர்ஸ்)
* எந்த மொழியும் தேவையில்லை – எல்லோருக்கும் புரியும்

## பயன்பாடுகள்

முக்கிய நிகழ்வுகளில் பயன்படுத்தப்பட்டது:
* டைட்டானிக் கப்பல் விபத்து (1912): முதல் தடவையாக எஸ்ஓஎஸ் (SOS) அனுப்பப்பட்டது.
* பேரழிவுகள் (புயல், நிலநடுக்கம்): பல மக்கள் இது மூலம் உதவி கேட்டுள்ளனர்.
* மலைத்தொடர்களில் தவறி விழும் பயணிகள்: வானத்தில் இருந்து தெரியும் வகையில் எஸ்ஓஎஸ் ( SOS ) எழுதுகிறார்கள்.

கப்பல்களில், விமானங்களில், பருவநிலை பேரழிவுகளில், மலைப்பாதையில் தவறுவதில், அல்லது எந்தவொரு ஆபத்து நேரங்களிலும் எஸ்ஓஎஸ் ( SOS ) பயன்படுத்தப்படுகிறது.

முன்னர் CQD என்ற சின்னம் பயன்படுத்தப்பட்டது. பின்னர் 1906-ல் ஜெர்மனிய ரேடியோ சட்டத்தால் SOS ஐ ஒரு சர்வதேச அவசர சின்னமாக தேர்வு செய்தனர்.

பகுப்பு:பாதுகாப்பு
பகுப்பு:ஆபத்துதவி

## இவற்றையும் பார்க்கவும்
* மேடே
* 108 (அவசரகால தொலைபேசி எண்)

## மேற்கோள்கள்
சோடியம் தெலூரைட்டு

**சோடியம் தெலூரைட்டு** (*Sodium tellurite*) என்பது Na2TeO3 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். தண்ணீரில் கரையும். வலிமை குறைந்த ஒரு குறைக்கும் முகவர் ஆகும். சோடியம் தெலூரைட்டு என்பது தெலூரியம் என்ற தனிமத்தை பிரித்தெடுக்கும் போது ஓர் இடைநிலைப் பொருளாகும். எதிர்மின்வாய் கசடுகளிலிருந்து பெறப்படும் இச்சேர்மம் தெலூரியத்திற்கு ஒரு முன்னோடிச் சேர்மமுமாகும். 

## தயாரிப்பு
தெலூரியத்தின் முக்கிய ஆதாரம் தாமிர எதிர்மின் முனைகளில் கிடைக்கும் கசடுகளிலிருந்து கிடைக்கிறது. இக்கசடில் விலைமதிப்பற்ற உலோகங்கள் மற்றும் பல்வேறு தெலூரைடுகள் இருக்கும்.  இதை சோடியம் கார்பனேட்டு மற்றும் ஆக்சிசனுடன் சேர்த்து வறுத்து சோடியம் தெலூரைட்டு உருவாக்கப்படுகிறது.

:Ag2Te + Na2CO3 + O2 → 2Ag + Na2TeO3 + CO2 (400–500 °செல்சியசு)

இவ்வினை வெள்ளி தெலூரைடின் ஒரு வினையாகும். தெலூரைடு சேர்மம் ஆக்சிசனேற்றப்பட்டு தெலூரைட்டாக மாற்றப்படுகிறது. வெள்ளி(I) சேர்மம் வெள்ளியாகக் குறைக்கப்படுகிறது.

## தூய்மையாக்கல்
ஒரு தெலூரைட்டு கரைசலின் மின்னாற்பகுப்பு வினை சுத்திகரிக்கப்பட்ட தெலூரியத்தை அளிக்கிறது.

:Anode: 4OH− → 2H2O + O2 + 4e−
:Cathode: TeO32− + 3H2O + 4e− → Te + 6OH−

## கட்டமைப்பும் பண்புகளும்
தெலூரியம் தனிமம் கந்தகம் மற்றும் செலீனியம் போன்ற தனிமங்களின் பண்புகளைக் கொண்டுள்ளது. நீரற்ற வடிவமான Na2TeO3 சேர்மத்தில் தெலூரியம் அணுக்கள் 6 ஒருங்கிணைப்புகளையும்  1.87 Å தொலைவில்  மூன்று Te-O ஆகவும், 2.9 Å தொலைவில் மூன்று Te-O ஆகவும் அமைந்து சிதைந்த எண்முகி பகிர்வு விளிம்புகளைக் கொண்டதாகவும் உள்ளன.  ஐந்துநீரேற்றில் (Na2TeO3.5H2O) பிரமிடு வடிவிலான TeO32− என்ற தனித்தனி தெலூரைட்டு எதிர்மின் அயனிகள் உள்ளன. Te-O பிணைப்பின் தூரம் 1.85 - 1.86 Å ஆகவும்  O-Te-O பிணைப்புக் கோணம் 99.5 பாகைக்கு அருகிலும் உள்ளது. தெலூரைட்டு எதிர்மின் அயனி ஒரு பலவீனமான காரமாகும். சோடியம் தெலூரைட்டு சேர்மமானது சோடியம் செலீனைட்டு மற்றும் சோடியம் சல்பைட்டு சேர்மங்களை ஒத்திருக்கிறது. மேலும், சோடியம் தெலூரைட்டு ஒரு பலவீனமான ஆக்சிசனேற்ற முகவர் ஆகவும் பலவீனமான குறைக்கும் முகவர் ஆகவும் செயல்படுகிறது.

## தெலூரைட்டு தொடர்பான வினைகள்
:H2TeO3 → H+ + HTeO3− pK 2.48

இந்த pKa அளவில் தெலூரிக்கு அமிலம் ஒரு புரோட்டானை இழக்கிறது. 

:HTeO3− → H+ + TeO32− pK 7.7

இந்த pKa-அளவில் ஐதரசன் தெலூரைட்டு ஒரு புரோட்டானை இழந்து தெலூரைட்டு அயனியாக மாறுகிறது. இது தெலூரசு அமிலமும் சோடியம் ஐதராக்சைடும் வினைபுரிந்து சோடியம் தெலூரைட்டை  உருவாக்கும் போது நிகழும்.

:TeO2 + 2OH− → TeO32− + H2O

இவ்வினை தெலூரியம் டை ஆக்சைடு ஒரு காரத்துடன் சேர்ந்து வினைபுரிந்து தெலூரைட்டு உப்பை உருவாக்கும் ஒரு வினையாகும்.

## பயன்பாடுகள்
மின்முலாம் பூசப்பட்ட நிக்கல் அடுக்குகளின் அரிப்பு எதிர்ப்பை சோடியம் தெலூரைட்டு மேம்படுத்துகிறது. இரும்பு, எஃகு, அலுமினியம் மற்றும் தாமிரம் ஆகியவற்றின் மீது கருப்பு அல்லது நீல-கருப்பு பூச்சுகளுக்கு சோடியம் தெலூரைட்டின் கரைசல்கள் பயன்படுத்தப்படுகின்றன. நுண்ணுயிரியலில், சோடியம் தெலூரைட்டை வளர்ச்சி ஊடகத்தில் சேர்க்கலாம். இதன் நச்சுத்தன்மைக்கு உள்ளார்ந்த உடலியல் எதிர்ப்புத் திறன் கொண்ட பாக்டீரியாக்களையும் தனிமைப்படுத்தலாம்.

## மேற்கோள்கள்

பகுப்பு:சோடியம் சேர்மங்கள்
பகுப்பு:தெலூரைட்டுகள்
ஏறாவூர்ப்பற்று பிரதேச சபை

**ஏறாவூர்ப்பற்று பிரதேச சபை** (*Eravur Patru Divisional Council*) இலங்கையின் மட்டக்களப்பு மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். ஏறாவூர்ப்பற்று பிரதேச செயலாளர் பிரிவில் உள்ள பகுதிகள் இப்பிரதேச சபைக்குள் அடங்குகின்றன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 18 உறுப்பினர்கள் வட்டாரங்களில் இருந்து நேரடியாகவும், 14 உறுப்பினர்கள் கலப்புத் தேர்தல் முறையிலும், மொத்தம் 32 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
ஏறாவூர் பற்று பிரதேச சபையின் கீழ் மொத்த 18 வட்டாரங்கள் அமைந்துள்ளன:

# தன்னாமுனை
# குடியிருப்பு
# மீராகேணி
# மீச்நகர்
# ஐயங்கேணி முஸ்லிம்
# தளவாய்
# களுவங்கேணி
# சித்தாண்டி கிழக்கு
# மாவடிவேம்பு
# சித்தாண்டி மேற்கு
# வந்தாறுமூலை
# கொம்மாதுறை
# செங்கலடி
# பங்குடாவெளி
# ஈரளக்குளம்
# கரடியனாறு
# புல்லுமலை
# கெமுனுபுர

## தேர்தல் முடிவுகள்
### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 18 உறுப்பினர்கள் வட்டாரங்களில் இருந்து நேரடியாகவும், 13 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 31 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

ஏறாவூர்ப்பற்று பிரதேச சபையின் தலைவராக நாகமணி கதிரவேல் (இலங்கை சுதந்திரக் கட்சி), துணைத் தலைவராக காளியப்பன் இராமச்சந்திரன் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர். 

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 18 உறுப்பினர்கள் வட்டாரங்களில் இருந்து நேரடியாகவும், 14 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 32 உறுப்பினர்கள் தேர்ந்தெடுக்கப்பட்டனர்.

ஏறாவூர் பற்று பிரதேச சபையின் தலைவராக முத்துப்பிள்ளை முரளிதரன் (இலங்கைத் தமிழரசுக் கட்சி), துணைத் தலைவராக சின்னத்துரை சர்வானந்தன் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:மட்டக்களப்பு மாவட்டப் பிரதேச சபைகள்